Õhtulehe veebist.
Järvamaal Paide linna külje all Tarbjal on välja ujunud järjekordne teibi-skandaal, kus lasteaia õpetaja teipis lapsel suu kinni, seekord siis väidetavalt naljaga pooleks, vahendab Õhtuleht.
Nali naljaks, aga vägisi jääb mulje, et selline teipimine on lasteaia õpetajate seas küllalt tavaline. Mida ka mõned lapsevanemad soosivad, nagu tuleb välja Õhtulehe loost.
Mulle meenub selle teibi-loo juures seik mu enda koolipõlvest, kuskil 3-4. klassist, kus tööõpetuse tunnis pani tööõpetuse õpetaja Rein Rebane (praegune RAM Kooli direktor) kaks õpilast kraedpidi nagisse rippuma. Üks rippus päris kaua, vast pool tundi, teine kukkus alla, kuna koolivormi jakk rebenes katki. Tollal olid sellised teksariidest jakid, mis pidasid päris hästi vastu. Poisid olid ka rääkinud ebasobival ajal, nagu need lapsed, kel lasteaias suu kinni teibiti.
No ma ei tea. Kõrvalt vaadates on küll vahva, kui selline asi juhtub, aga ma enda lapse puhul sellist asja ikka ei taluks.